প্রেম ভেঙেছে বিজয় রশ্মিকার?

কলকাতা: রশ্মিকা ও বিজয়ের (Vijay-Rashmika) প্রেম একেবারে জমজমাট। অন্তত স্যোশাল মিডিয়ায় চোখ রাখলে তেমনটাই ইঙ্গিত মেলে। গুঞ্জন তো বলছে, বিয়ের আগেই নাকি হানিমুনে উড়ে গিয়েছিলেন রশ্মিকা-বিজয়! বিজয় দেবরাকোন্ডা (Vijay Deverakonda) ও রশ্মিকা মন্দানা (Rashmika Mandanna)-র প্রেম সময় চর্চায় থাকে। এ নিয়ে তাঁরা নিজেরা মুখ না খুললেও, বলিউডে কান পাতলেই শোনা যায়, প্রেম করছেন নায়ক নায়িকা। এবারে বিজয়ের ইনস্টাগ্রামের পাতা অন্য গল্প বলছে। দুজনের পথ কী তবে আলাদা হল?

ফের চর্চায় বিজয় দেবরকোন্ডা (Vijay Deverakonda)! তাঁর চর্চিত প্রেমিকা রশ্মিকা মন্দনাকে (Rashmika Mandanna) সমাজমাধ্যমে আর অনুসরণ করছেন না তিনি।কয়েকদিন ধরেই নানা ঘটনায় বিজয় রয়েছেন খবরের শিরোনামে। কখনও ভিকি কৌশল ও রশ্মিকার ছবি ছাভা নিয়ে মন্তব্য করে, তো কখনও পহেলগাঁও নিয়ে মন্তব্য করে বার বার বিতর্কে জড়াচ্ছেন দক্ষিণী সুপারস্টার। ঠিক সেই সময়ই অনুরাগীদের চোখ গিয়ে আটকাল, বিজয়ের ইনস্টাগ্রামে। দেখা গেল, রশ্মিকাকে ছাড়া বিজয় অন্য অনেকজনকেই ফলো করছেন। বিজয় ও রশ্মিকা নাকি সম্পর্কে ইতি টেনেছেন!

আরও পড়ুন: ‘সিতারে জমিন পর’-এর প্রথম পোস্টারেই নজর কাড়লেন আমির

অন্য খবর দেখুন